Žiežmarių I tvenkinys
Žiežmarių I tvenkinys – tvenkinys Lietuvoje, Kaišiadorių rajone, Žiežmarių miesto šiaurinėje dalyje. Sudarytas užtvenkus Kunigo upelį (Strėvos intakas) 1,2 km nuo jo žiočių. Tvenkinio ilgis iš šiaurės rytų į pietvakarius – 0,17 km, plotis – iki 0,09 km. Altitudė 80,9 m. Krantai aukštoki. Pietinis krantas apaugęs medžiais. Pasroviui telkšo kaskada iš 8 nedidelių tvenkinių (0,38 ha, 0,18 ha, 0,18 ha, Žiežmarių II tvenkinys ir dar 4 maži tvenkinėliai).